Saterdagoggend: 5 Maart 2016 - Weather Forecasting for South Africa
Saterdagoggend: 5 Maart 2016
​Goeie môre almal: Hallo Kenya: The yellow areas indicate where there is some cloud and or moisture. I do not see any rain this morning, but the green areas (marked) may see a few showers or thundershowers this afternoon and evening. Otherwise just hot and humid.
Die tropiese laag het so bietjie verder oos geskuif en sit nou aan die suide kant van Madagaskar. Soos die laag weg beweeg behoort enkele hittestorms te begin toeneem oor groter dele van die binneland. 'n Kuslaag het om die Kaap gevorm, a.g.v van die aankomende koue front wes van die Kaap. Voor die kuslaag m.a.w. dele van die Kaapse suidkus tot Oos-Londen gaan die vloei aflandig wees, dus warm en droog met 'n hoë brandgevaar. Soos die kuslaag egter langs die kus opskuif deur die dag word die wind suid-wes agter die kuslaag en daarmee saam heelwat koeler temperature. Daar is 'n baie swak bolug versteuring amper op die weskus, egter sterk genoeg dat daar naby Kleinsee al sowat 1mm geval het sedert middernag. Die deel omkring met groen is waar daar tans buie en selfs 'n los weerlig en donderslag voorkom.
Op die tweede foto toon ek die kuslaag aan, daar is kolle mis in die Kaap vanoggend, wat vinnig behoort weg te brand maar dan weer bewolk later vanmiddag met 'n kans vir 'n paar buie, dat daar een of twee blitse en donder kan voorkom is nie onmoontlik nie. Blits en donder met die droeë toestande kan 'n vel of plantasie aan die brand slaan, wees dus ekstra versigtig vandag en kyk wat gebeur waar en rapporteer vure of rook wat nie daar moet wees nie. Soos reeds genoem is die bolug versteuring nie baie sterk nie en is daar reeds vog, sien foto, Daar is dus 'n kans vir 'n paar storms in die groen kolle en selfs 'n skrale kans in die streke omkring met geel.
Geluk aan Faf en sy span, Miller bly 'n yster, gee hom net genoeg speelkans en hy sal sy werk doen.. Boulers het ook nie te sleg gevaar nie.